section_heading: Povijest
paragraph_text: Tvrtku su osnovali u siječnju 1945. godine u garaži u Los Angelesu Harold Matt Matson te Elliot i Ruth Handler pod imenom Mattel Creations. Kompanija je isprva proizvodila okvire za slike te kućice za lutke koje su bile izrađivane od ostataka drvne građe za okvire. Godine 1946. Matson je prodao svoj udio u firmi nakon čega je upravljanje kompanijom preuzela Ruth Handler. Sljedeće godine kompanija je proizvela svoju prvu igračku koja je postala hit, dječji ukulele.